મળતી માહિતી અનુસાર થરાદ દેના બેન્કમાં બેન્ક મિત્ર તરીકે ફરજ બજાવતા ખારાખોડા ગામના ગોહીલ ભરતભાઈ ચતરાભાઈ કાયમી બેન્કમાં માઈક્રો એટીએમ મશીનથી ગામડાઓમાં નાણાંની લેવડ દેવડ કરતા હોવાથી તેઓ બેન્ક ઓફ બરોડા બેન્કમાંથી તેમના ખાતામાંથી ઉપાડેલ પ૦ હજાર રકમ સહિત અન્ય રોકડ રકમ તેમજ માઈક્રો એટીએમ મશીન,ચેક બુક તેમજ પાસબુક મળી કુલ બે લાખનો મુદ્દામાલ થેલામાં મુકી તેમની દેના બેન્કમાં જઈને રોજીંદા બેન્ક મિત્રો થેલા મુકતા હતા તે જગ્યાએ થેલો મુકી મેનેજરે ફાઈલ મંગાવતાં ફાઈલ લેવા ગયા  તે દરમ્યાન તકનો લાભ ઉઠાવી અજાણ્યો ગઠીયો થેલો લઈ છુમંતર થતાં બેન્કમાં દોડધામ મચી જતાં આ અંગે પોલીસને જાણ કરતાં પોલીસ દોડી આવી બેન્કના સીસીટીવી તપાસ કરતાં ગઠીયો થેલો લઈ જતાં આબાદ કેદ થતાં પોલીસે ગઠીયાને ઝડપી પાડવા ચક્રોગતિમાન કર્યા હતા.